
Stimate Coleg, Stimate Domnule Robu,
A 300-a aniversare a orașului Karlsruhe, celebrată prin cele mai mari festivităţi din istoria orașului, se apropie cu pași repezi. 
Sunt bucuros că mai multe proiecte din cadrul colaborării noastre fac parte din programul aniversar, și multe grupuri din orașele noastre partenere vor veni la Karlsruhe. Aș vrea să vă trezesc interesul cu o scurtă prezentare a câtorva dintre evenimentele acestui program și să vă invit la Karlsruhe pentru unul sau mai multe dintre acestea.

YouConf2015 – Întâlnirea Internaţională de Tineret din Orașele Înfrăţite 

30 mai – 6 iunie 2015

Cum va arăta orașul perfect în anul 2051? Cum se vor reflecta stilul de viaţă, de muncă și mobilitatea în peisajul viitorului oraș? Din 30 mai până în 6 iunie 2015, tineri din Karlsruhe și orașele sale înfrăţite vor încerca să răspundă la aceste întrebări. Orașul Karlsruhe, născut acum 300 de ani din planurile pentru un design urban ideal va constitui baza lucrărilor lor. YouConf2015 va lăsa nelimitată viziunea și creativitatea tinerilor. Ei își pot exprima ideile prin piese de teatru, dans sau graffiti, pentru ca toţi spectatorii la eveniment să le poată aprecia în locuri publice în timpul aniversării. Institutul de Tehnologie din Karlsruhe va susţine întregul proiect din punct de vedere etnic și creativ. Primul vice-primar Jager va primi grupurile de tineri din orașele înfrăţite la sala Burgenstall a Primăriei Karlsruhe, luni, 1 iunie 2015, la ora 10 a.m.
Întâlnirea orchestrelor de tineret din orașele înfrăţite

22 – 23 iulie 2015

Orchestra de tineret a orașului Karlsruhe este un exemplu pentru colaborarea trans-frontalieră prin intermediul muzicii. Efortul de un an al orchestrei, de a pregăti evenimentul “Împreună în 2015’ va culmina cu vizita tinerilor muzicieni din orașele înfrăţite. Peste 250 de tineri vor avea șansa să cânte împreună, în cadrul acestui schimb intercultural. 23 iulie 2015, 6 p.m., Fest-Pavilion. 
ORGANUM – Un program internaţional de interpretare la orgă asistat prin satelit, realizat de Karlsruhe împreună cu orașele înfrătite
19 septembrie 2015
Cinci orașe, opt orgi, un concert comun: proiectul ORGANUM va oferi orașului Karlsruhe primul octet de orgi din lume. Organiștii vor cânta în același timp, dar pe orgi aflate în Nancy, Nottingham, Halle și Timișoara. Prin folosirea unor tehnologii ultra-moderne de transmisie, sunetele celor  5 orgi vor fi aduse împreună și transmise la Universitatea Lichthof de Artă și Design din Karlsruhe. O adevărtă provocare pentru compozitori și muzicieni, să creeze împreună o operă de artă în ciuda barierelor și diferitelor acordaje ale orgilor.
Aș vrea să vă mai atrag atenţia asupra unui alt eveniment, de această dată fără legătură cu înfrătirea noastră: Conferinţa Generală a Coaliţiei Europene a Orașelor împotriva Rasismului (ECCAR), care va avea loc la Karlsruhe, în perioada 7-9 octombrie 2015. Participanţii la conferinţă vor discuta situaţia refugiaţilor în Europa și vor încerca să traseze liniile unor politici noi de a veni în întâmpinarea acestora. Prima ediţie a conferinţei a avut loc în 2013 în orașul înfrăţit Nancy, iar acum acesta transmite ștacheta orașului Karlsruhe, cu ocazia sărbătoririi celor 300 de ani, dar și a a 60-a aniversare a înfrăţirii cu Nancy. Karlsruhe a fost un membru activ al ECCAR din 2007. Planul de acţiune al ECCAR oferă un ghidaj pentru lupta împotriva discriminării la nivel local.

După cum se poate vedea,  stimate coleg, anul 2015 are multe de oferit. Am plăcerea să atașez prezentei scrisori o schiţă de program pentru weekendul aniversar 19-21 iunie 2015, pentru a vă servi în planificarea călătoriei. Pentru mai multe informatii, vă rog să-l contactaţi pe dl. Luigi Russo de la Direcţia Generală a Primăriei tel. 0049 721 133-1523, e-mail: luigi.russo@ha.karlsruhe, și să-i transmiteţi până la data de 10 aprilie 2015 răspunsul dvs.  privind posibilitatea de a veni la Karlsruhe în perioada mai sus menţionată.

Așteptându-vă la Karlsruhe,

Cu stimă,

Dr. Frank Mentrup

